Държавен вестник, бр. 85, 2025 г., стр. 171

БРОЙ  85	
Д Ъ Р Ж А В Е Н  В Е С Т Н И К 	
СТР.  171  
компютърна зала тя трябва да включва индивидуални компютърни работни места, оборудвани с 
подходящ хардуер и софтуер, необходими за изучаваните дисциплини, с осигурен достъп до 
интернет и мултимедиен проектор. На компютрите следва да бъдат инсталирани софтуерни 
продукти, използвани в обучението – за моделиране, симулации, разработка на програмен код, 
инженерна графика и визуализация. 
 
5.2. Изисквания към учебната база за обучение по практика на професията – 
характеристики, обзавеждане, оборудване, софтуер 
Учебната база за практическо обучение по професия „Компютърни системи и технологии“ 
следва да предоставя възможности за реално или симулирано изпълнение на дейности, свързани 
с асемблиране, инсталиране, поддръжка, диагностика, програмиране и администриране на 
компютърни системи, както и с изграждане и тестване на мрежови и софтуерни решения. 
Базата трябва да включва специализирани лаборатории или учебни сервизни зони, 
оборудвани с работни места за хардуерна работа – с комплекти за сглобяване на компютърни 
конфигурации (кутии, дънни платки, процесори, RAM, дискове, охлаждане и други), периферия 
(монитори, принтери, скенери, UPS устройства) и диагностична апаратура (тестери за 
напрежение, POST карти, осцилоскопи). 
Всяко работно място следва да бъде оборудвано с компютърна система с достъп до 
интернет, инсталирани операционни системи (Windows, Linux) и лицензиран или отворен 
софтуер за виртуализация и симулации, конфигурация на мрежи, разработка на софтуер, 
системна администрация, бази данни и уебразработка. 
Следва да се осигури оборудване за настройка и поддръжка на локални мрежи – рутери, 
суичове, Access Point устройства, кабели, кримпващи инструменти и тестери за мрежи. 
В базата трябва да има достъп до цифрова и печатна техническа документация – 
ръководства, схеми, инструкции за безопасност, конфигурационни протоколи и протоколи за 
поддръжка. Препоръчително е използването на системи за управление на технически решения, 
хранилища за код (например Git) и инструменти за мониторинг на инфраструктурата с цел 
повишаване на проследимостта, автоматизацията и стабилността на работната среда. 
Осигуряването на безопасни условия за работа е задължително – включително средства за 
електробезопасност, заземяване, защита от статично електричество, противопожарни средства, 
вентилация, защитни очила и антистатични ръкавици. 
При наличие на обучение по поддръжка на сървъри и виртуализация учебната база следва 
да осигурява достъп до сървърно оборудване и виртуализирани среди за практическа работа с 
услуги, като DHCP, DNS, Active Directory и облачни платформи. 
 
6. 
Изисквания към обучаващите 
Право да преподават по теория и практика на професията имат лица с висше образование и 
образователно-квалификационна степен „магистър“ или „бакалавър“ по специалности от 
професионални направления „Електротехника, електроника и автоматика“ и „Комуникационна 
и компютърна техника“ от областта на висше образование „Технически науки“, от 
професионално направление „Информатика и компютърни науки“ от областта на образование 
„Природни науки, математика и информатика“ от Класификатора на областите на висше 
образование и професионалните направления, приет с Постановление № 125 от 2002 г. на 
Министерския съвет (ДВ, бр. 64 от 2002 г.), съответстващи на професията.